Kat Von D

Katherine Von Drachenberg Galeano, ezagunagoa Kat Von D izenez (Montemorelos, Nuevo León, Mexiko, 1982ko martxoaren 8a) tatuatzaile, enpresari, abeslari eta Mexikoko telebistako ospetsua da. Estatubatuar nazionalitatea du. L.A. Ink izeneko telebista saioan egindako lanarengatik da ezaguna.

Katek bere tatuaje-lokala izan du, Miami Ink-en oso antzekoa den telebista-saioa, baina Los Angelesera (Kalifornia) eramana; hortaz, saioak L.A.Ink izena hartu zuen eta makillaje lerro bat zuen Sephora enpresarekin elkarlanean lan egin zuen, 2020 urtera arte.

 Bizitza 
Montemorelos hirian jaio zen, Mexiko Berriko estatuan. René von Drachenberg eta Silvia Galeanoren alaba, biak jatorri alemaniarra, italiarra eta espainiarreko argentinarrak ziren. Lau urte baino ez zituela, Kat Colton hirira (Kalifornia, AEB) joan zen bizitzera. Aitaren aldeko amona garapen artistikoaren arduraduna zen, batez ere pianoan, Kat konpositore handia bihurtuz. Katek beti izan du harreman handia guraso zein neba-ahizpekin. Karoline eta Michael harekin ari dira lanean. Lehena laguntzaile pertsonal lanetan, eta bigarrena izarrak (Kat) sinatutako produktuen arduradun lanetan.

 Lan ibilbidea 

 Tatuatzaile 
14 urterekin egin zuen bere lehen tatuajea, J bat orkatilan hain zuzen ere, bere lehen amodioa sinbolizatuz, baina hiru urte beranduago harremana hautsi egin zen. Ikasle bikaina bazen ere, 14 urterekin eskola utzi eta etxetik ihes egin zuen tatuaje arteari ekiteko. 15 urte baino ez zituen arren, Katek egunean gizon bat tatuatzen zuen, baina bere adinari buruz gezurra esan behar izan zuen. 

 Denda 
1998 urtean, Kat bere lehen denda ofizialean hasi zen, "Sin City Tattoo" izenekoan, bere auzoan; urte eta erdi geroago, "Blue Bird Tattoo" izeneko beste denda batera aldatu zen, Pasadenan, eta urtebete geroago, "Red Hot Tattoo" dendara, Arkadian.

Handik urte batzuetara Inflictions-en hasi zen lanean, Covina kanpoaldean, Kalifornian. Sasoi horretan hazkunde handia ian zuen lanean, eta "True Tattoo"-ra joan zen, non Chris Garver eta Clay Decker-ekin lan egiteko aukera izan zuen; denborarekin Kat-ek talentu eta kalitate handia lortu zuen, eta horrek Miami Ink- telebista saiora eraman zuen eta ondoren bere Los Angeles Ink show saiora.

2021 urteko urrian, Von D.-k High Voltage Tattoo tatuaje-estudioa itxiko zuela iragarri zuen West Hollywooden, Los Angelesen, urte horretako abenduaren 1ean, 14 urteren ondoren. Erabaki hori Indianara aldatu zelako hartu zuen, bere presentziarik gabe estudioa zabalik mantentzeak zentzurik ez zuela azalduz. Vevayn, Indianan, estudio berria irekitzeko asmoa adierazi zuen arren, 2025era arte ez zen baieztatu ireki egingo zenik, eta Von Dek adierazi zuen ez zela une horretan tatuatzen ari, bere ibilbide musikala eta beste proiektu batzuk ardatz hartuak baitzituen.

 Bestelakoak 
Bere arropa-linea eta makillaje-lerroa ditu, Sephora kosmetiko-katearen lankidetzarekin. Arte galeria eta jatetxea ere baditu. Tatuajeen eta Rockaren inguruan milaka pertsona erakarri zituen ekitaldi handi bat antolatu zuen «Musink» izenpean. High Voltage tattoo tatuaje estudioaren jabea da. The Bleeding (2009) filmean jardun zuen. 2009 urteko urtarrilean High Voltage Tattoo izeneko liburua argitaratu zuen, argazki, aholku eta datu autobiografikoekin osatua.
ezkerrera|thumb|200px|Kat Von D tatuatzen
 Lanak 
Ospetsu askori egin dikio tatuajeak, besteak beste, Frank Iero, Billie Joe Armstrong, Jenna Jameson, Jason Mraz, Zayn Malik, Bam Margera, Ville Valo, Jeffree Star, Dave Navarro, Nikki Sixx, Jesse Metcalfe, Brent Hinds, Mira Sorvino, Papa Roach, Jared Leto, Joey Castillo, Jason Freese, Gas Lipstick, Kerry King, M. Shadows, Margaret Cho, Sebastian Bach, Scott Ian, Lady Gaga, Ewan McGregor, Christina Perri, Demi Lovato edo Miley Cyrus .

 Bizitza pertsonala 
Oliver Peck tatuatzailearekin (2001-2004) ezkonduta egon zen, eta modu traumatikoan banandu zen. Izan ere, Oliverrek, 2008ko ekainean Katek 24 ordutan 400 pertsona tatuatu ostean lortua zuen Guinnes World Record delakoa kendu zion. Los Angelesera bueltan, Miamin egon eta gero, Alex Orbison, Roy Orbisonen semea, lankide leial izan zuen hilabetetan. «Orbi»k, Kat-i ezkontzea proposatzeko aukera kontuan hartuta ere, artistaren aitaren bedeinkapena eskatu zuen. Harremanak ez zuen aurrera egin. Hurrengo harremana Nikki Sixx Mötley Crüe taldeko baxu-jotzailearekin izan zuen. Bikoteak aurretik lagun harreman ona zutela adierazi zuen. 2008 urtetik 2010 urteko urtarrilera arte iraun zuen bien arteko harremanak.

Geroago, Jesse Gregory James (Sandra Bullock aktorearen senar ohia) zuzendari exekutibo eta ospetsua zen West Coast Chopperseko motozikleta-kustomizatzailearekin irteten hasi zen. 2010 urteko abuztuaren 19an, Von D.-k prentsari baieztatu zion bera eta James ezkongaiak zirela. Twitterren zera esan zuen: "Uste dut nahiko agerikoa dela elkarrekin ateratzen ari garela". Von D eta Jamesek 2011 urteko urtarrilaren 20an iragarri zuten ezkontzeko konpromisoa. 2011 urteko uztailaren 26an, Kat Von D.-k bere Twitter bidez iragarri zuen bikotearen banaketa: «Ez gaude elkarrekin, baina berari, bere familiari eta neure buruari zor diodan errespetuarengatik, horixe da partekatuko dudan informazio guztia». Jessek, bere aldetik, People aldizkariari esklusiban honakoa esan zion: "Oso triste nago benetan maite nuelako". "Bien arteko aldea handiegia izan da", gaineratu zuen hausturaren arrazoia zela nabarmenduz. 2012 urteko irailean, Joel Zimmerman Electro Houseko musikariarekin, ezagunagoa Deadmau5 izenarekin, harreman sentimentala zuela iragarri zuen. Horrela, Joel Zimmermanek Kat-i zion maitasunaren irudi izar bat izan zuen begian. 

 Tatuajeak 
Katek tatuaje asko ditu, besteak beste, «nire bizitza eroa» bizkarrean. Amaren omenezko tatuaje bat eskapulan, aitaren omenezko beste bat besaurrean eta Karolin ahizparen beste bat. Sabelean Hollywood tatuatua du, bere hiri kutunaren omenez. Sorbaldan Nikki Sixxen tatuaje bat ere badu, I love you dioena. Eskuin eskuan, hatzetan tatuatua du T.a, True love always (euskaraz: Benetako maitasuna beti), Heartagram eta L.v.B. hatzetako beste tatuaje batzuen artean. Ezker eskuan Heartagram-a dauka bere talde kuttuna sinbolizatzen, Ville Valo, L.A (Los Angeles) eta high voltage tattoo tximista, bere tatuaje denda. Bi eskumuturretan "neba" eta "ahizpa" (neba-arreben omenez) tatuatuta ditu. Saman lore bat dauka, oliver (bere senar ohiaren izena) esaten duena. Bere aurpegiaren ezkerraldean izar batzuk ditu, baita ezkerreko begiaren betazalean ere, bere abesti gogokoenetako bat Mötley Crüe heavy metal taldearen Starry eyes delako. Bere eskuineko aldean hiru puntutxo eta tximista bat ditu. Ezkerreko sorbaldan aingeruak tatuatuta dauzka besoan beste lore batzuen ondoan. LA Ink, Pixieren lehen denboraldian bere lagun eta managerra izan zenaren erretratua ere tatuatuta dauka, ezkerreko hankaren inguruan Nikko Hurtadok egina. Jessie Jamesen txikitako beste erretratu bat ere badu besapean, ateratzen hasi ziren sasoian bidali zion argazki bat.

 Erlijioa 
2018 urteko otsailaren 21ean Rafael Reyesekin ezkondu zen eta urte horretan bertan seme bat izan zuten, Leafar izena jarri ziotena.

2022 urteko urrian kristautasunera bihurtu zen eta 2023 urtean bere bataioaren bideoa partekatu zue bere sare sozialetan. Kristau ebanjeliko bihurtu ostean, Vevayko (Indiana) Switzerland Eliza Bataiatzailean bataiatua izan zen 2023 urtean.

 Erreferentziak 

 Ikus, gainera 

 Whang-od

 Kanpo estekak 
 Miami Ink
 L.A. Ink
 ´
 Sitio web de maquillaje

Kategoria:Mexikarrak
Kategoria:Estatubatuarrak
Kategoria:Emakume tatuatzaileak
Kategoria:Emakume abeslariak
Kategoria:Ameriketako Estatu Batuetako enpresaburuak
Kategoria:Emakume enpresaburuak
Kategoria:Kristautuak